CELEX: 62017CN0473
Language: el
Date: 2017-08-02 00:00:00
Title: Υπόθεση C-473/17: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 2 Αυγούστου 2017 — Repsol Butano S.A. κατά Administración del Estado

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/31
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 2 Αυγούστου 2017 — Repsol Butano S.A. κατά Administración del Estado
   (Υπόθεση C-473/17)
   (2017/C 382/37)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Προσφεύγουσα: Repsol Butano S.A.
   
      Καθού: Administración del Estado (Ισπανικό Δημόσιο)
   
      Προδικαστικά ερωτήματα
   
   
               1)
            
            
               Δεδομένης της νομολογίας που διαμορφώθηκε στην υπόθεση Federutility (1), συνάδει προς αυτήν ή προς την αρχή της αναλογικότητας το μέτρο που συνίσταται στον καθορισμό ανώτατης τιμής για τη φιάλη υγραερίου, ως μέτρο προστασίας των κοινωνικά ευάλωτων χρηστών, όταν συντρέχει, διαζευκτικώς ή σωρευτικώς, κάποια από τις ακόλουθες περιστάσεις;
               
                           —
                        
                        
                           το μέτρο θεσπίζεται γενικώς για το σύνολο των καταναλωτών και για αόριστο χρονικό διάστημα «ενόσω οι όροι ανταγωνισμού στην αγορά αυτή δεν κρίνονται ικανοποιητικοί»,
                        
                     
                           —
                        
                        
                           το μέτρο ισχύει ήδη από [1]8 και πλέον ετών,
                        
                     
                           —
                        
                        
                           το μέτρο μπορεί να συμβάλει στην παγιοποίηση της καταστάσεως ισχνού ανταγωνισμού καθόσον συνιστά εμπόδιο για την είσοδο νέων επιχειρηματικών φορέων.
                        
                     
         
               2)
            
            
               Δεδομένης της νομολογίας που διαμορφώθηκε στην προαναφερθείσα υπόθεση Federutility, συνάδει προς αυτήν ή προς την αρχή της αναλογικότητας μέτρο περί υποχρεωτικής κατ’ οίκον διανομής εμφιαλωμένου υγραερίου, ως μέτρο προστασίας των κοινωνικά ευάλωτων χρηστών ή των κατοίκων δυσπρόσιτων περιοχών, όταν συντρέχει, διαζευκτικώς ή σωρευτικώς, κάποια από τις απαριθμούμενες στο προηγούμενο ερώτημα περιστάσεις;
            
         
      (1)  Απόφαση της 20ής Απριλίου 2010, Federutility κ.λπ., C-265/08, EU:C:2010:205.